Для добрага адпачынку тут усё падрыхтавана: лыжня працягласцю 3 км па маляўнічай мясцовасці прышкольнага лесапарку, каток са зручнымі борцікамі і лаўкамі, спецыяльна падсыпаныя і ўкатаныя снежныя горкі для хуткаснага спуску, з якіх можна з’ехаць не толькі на санках, але і на спадручных сродках. Менавіта такі конкурс быў праведзены сярод вучняў пачатковых класаў. Дарэчы, пераможцам стаў стары ранец, на якім яшчэ катаўся тата нашага вучня з гары ў дзяцінстве.